**Mark Rutte** (s. 14. helmikuuta 1967 Haag) on liberaali Vapauden ja demokratian kansanpuoluetta edustava hollantilaispoliitikko, joka on toiminut Alankomaiden pääministerinä lokakuusta 2010 lähtien.

Tausta
------

Lukiossa Rutte erikoistui taiteisiin vuosina 1979–1984, minkä jälkeen hän opiskeli vuoteen 1992 saakka Leidenin yliopistossa, jossa hän suoritti tutkinnon Hollannin historiasta. Hänen alkuperäisenä tavoitteenaan oli ollut konservatorio ja konserttipianistin ura. Rutte nousi jo opiskeluaikanaan Vapauden ja demokratian kansanpuolueen (VVD) nuorisojärjestön (JOVD) johtoon.

Valmistuttuaan yliopistosta Rutte työskenteli Unileverillä, missä hän toimi HR-päällikkönä vastaten muun muassa yhtiön henkilöstön kouluttamisesta. Vuonna 1997 Rutte eteni Unileverin sisällä Van den Bergh Nederlandin (Calvé) henkilöstöpäälliköksi. Tämän jälkeen hänet nimitettiin vuonna 2002 Unileverin tytäryhtiön IGLOMora Group BV:n HR-johtajaksi.

Poliittinen ura
---------------

Rutte nimitettiin Alankomaiden sosiaali- ja työministeriksi Jan Peter Balkenenden hallitukseen 2002. Hän on istunut Alankomaiden edustajainhuoneen jäsenenä tammikuusta toukokuuhun 2003 ja jälleen vuodesta 2006. Hän toimi sosiaali- ja työllisyysministerinä vuoteen 2004, ja hänet nimitettiin tämän jälkeen Balkenenden hallituksen opetusministeriksi, missä tehtävässä hän oli vuoteen 2006 saakka.

### Pääministerinä

VVD sai Rutten johdolla kesäkuun 2010 vaaleissa eniten paikkoja edustajainhuoneeseen, 31 paikkaa 150:stä. Hallituksen muodostamisesta kilpaili myös yhden paikan vähemmän saanut työväenpuolue. Lopulta VVD muodosti vähemmistöhallituksen kristillisdemokraattien CDA:n kanssa, tehden sopimuksen hallituksen tukemisesta Geert Wildersin Vapauspuolueen kanssa.

Huhtikuussa 2012 Rutten hallitus joutui kuitenkin jo eroamaan, kun Vapauspuolue ei tukenut budjettia. Syyskuussa järjestetyissä vaaleissa VVD sai 41 paikkaa, ja Vapauspuolue koki murskatappion. Marraskuussa aloitti Rutten toinen hallitus, nyt VVD:n ja työväenpuolueen koalitiolla. Vuonna 2017 Rutten kolmannen hallituskoalition muodostaminen kesti ennätykselliset 225 päivää. Tässä koalitiossa olivat VVD:n lisäksi keskustapuolue Demokraatit 66 ja kaksi kristillistä puoluetta. Koalitiolla oli vain yhden paikan enemmistö alahuoneessa. Se syntyi vaikeassa tilanteessa, kun työväenpuolueen suosio romahti ja populistinen Vapauspuolue nousi uudelleen.

Vuoden 2017 parlamenttivaalien jälkeen VVD säilytti suuremman puolueen asemansa ja Rutte muodosti hallituksen yhdessä D66:n, CDA:n ja CU:n kanssa. Heinäkuussa 2018 tavatessaan Yhdysvaltain presidentin Donald Trumpin Rutte sai kansainvälistä huomiota keskustelutavastaan, jota Washington Post kutsui "hollantilaiseksi suorapuheisuudeksi". Trumpin ehdottaessa, että kauppasopimusten tekemättä jättäminen voi olla "positiivista", Rutte vastasi välittömästi kielteisesti ja lisäsi, että "ei se ole positiivista... meidän pitää saada jotain aikaiseksi.". EU:n sisällä Rutte on koonnut ympärilleen joukon pieniä EU-maita, jotka haluavat vastustaa kokemaansa Ranskan ja Saksan ylivaltaa myös Brexitin jälkeisessä Euroopassa. Ryhmittymälle on myös ollut tärkeää, etteivät EU:n menot kasva.

Ruttea on kehuttu populistien nousun hillitsemisestä. Hänestä on tullut Eurooppa-neuvoston näkyvin liberaali edustaja ja Ruttea pidettiin varteenotettava ehdokkaana Donald Tuskin seuraajaksi vuonna 2019. Tehtävään valittiin kuitenkin belgialainen Charles Michel. 

Rutten hallitus kaatui 7. heinäkuuta 2023 maahanmuutosta syntyneen kiistan takia. Paikallinen lehdistö arveli tuolloin, että ennenaikaiset vaalit pidettäisiin marraskuun puolessa välissä. Rutte ilmoitti tämän jälkeen 10. heinäkuuta jättävänsä politiikan seuraavien vaalien jälkeen.

Yksityiselämä
-------------

Rutte ei ole parisuhteessa eikä hänellä ole lapsia. Hän kuuluu Hollannin protestanttiseen kirkkoon.

Kunnianosoituksia
-----------------

* Australian ritarikunta (Australia, 2019)
* Kruunun ritarikunta (Belgia, 2016)
* Italian tasavallan ansioritarikunta (Italia, 2022)

Lähteet
-------

1. 1 2  CV: Mark Rutte *government.nl*. Alankomaiden hallitus.  Arkistoitu 27.7.2019. Viitattu 27.7.2019. (englanniksi)
2. ↑  Hollannin hallitus ajautui kriisiin *Ilta-Sanomat*.  21.4.2012. Viitattu 27.7.2019. [vanhentunut linkki]
3. ↑  Netherlands profile – Timeline *bbc.co.uk*.  22.5.2018. BBC News. Viitattu 31.8.2018. (englanniksi)
4. ↑  Netherlands profile – leaders *bbc.com*.  22.5.2018. BBC News. Viitattu 31.8.2018. (englanniksi)
5. ↑  Tan, Rebecca: Trump got a dose of Dutch bluntness from visiting prime minister *The Washington Post*.  3.7.2018. Viitattu 3.2.2020. (englanniksi)
6. ↑  O’Leary, Naomi: Mark Rutte: North’s quiet rebel *Politico Europe*.  6.8.2018. Viitattu 31.8.2018. (englanniksi)
7. ↑  Mark Rutte: the Man in the Middle *Politico*.  2020. Viitattu 3.2.2020. (englanniksi)
8. ↑  Mark Rutte: Dutch coalition government collapses in migration row *BBC News*.  7.7.2023. Viitattu 8.7.2023. (englanniksi)
9. ↑  Dutch government collapses over immigration policy *CNN*.  7.7.2023. Viitattu 8.7.2023. (englanniksi)
10. ↑  Hollannin pääministeri Rutte jättää politiikan
11. ↑  Ten things you didn’t know about prime minister Mark Rutte  3.11.2015. DutchNews. Viitattu 9.5.2017. (englanniksi)
12. ↑  Vroegindeweij, Gerard: Rutte: Het geloof blijft een worsteling voor mij *Reformatorisch Dagblad*.  9.10.2010. Viitattu 3.2.2020. (hollanniksi)
13. ↑  Government Notice (pdf) *Commonwealth of Australia Gazette*.  9.10.2019. Viitattu 9.7.2023. (englanniksi)
14. ↑  Their Majesties King Willem-Alexander and Queen Maxima of the Netherlands Host a Gala State Banquet. *Royal Correspondent*.  28.11.2016. Viitattu 8.7.2023. (englanniksi)
15. ↑  Rutte Sig. Mark *Palazzo del Quirinale*.  2022. Viitattu 9.7.2023. (italiaksi)

Aiheesta muualla
----------------

* Kuvia tai muita tiedostoja aiheesta **Mark Rutte** Wikimedia Commonsissa

|  |  |  |
| --- | --- | --- |
| Edeltäjä:**Jan Peter Balkenende** | **Alankomaiden pääministeri**2010– | Seuraaja:**(nykyinen)** |

|  |  |  |  |  |
| --- | --- | --- | --- | --- |
| 

| * n
* k
* m
Alankomaiden pääministerit |
| --- |
|  |
| Alankomaiden vaakunta | 
* Schimmelpenninck
* De Kempenaer
* Thorbecke
* Van Hall
* Van der Brugghen
* Rochussen
* Van Hall
* Ja. Van Zuylen van Nijevelt
* Van Heemstra
* Thorbecke
* Fransen van de Putte
* Ju. Van Zuylen van Nijevelt
* Van Bosse
* Thorbecke
* De Vries
* J. Heemskerk
* Kappeyne van de Coppello
* Van Lynden van Sandenburg
* J. Heemskerk
* Mackay
* Van Tienhoven
* Roëll
* Pierson
* Kuyper
* De Meester
* T. Heemskerk
* Cort van der Linden
* Ruijs de Beerenbrouck
* Colijn
* De Geer
* Ruijs de Beerenbrouck
* Colijn
* De Geer
* Gerbrandy
* Schermerhorn
* Beel
* Drees
* Beel
* De Quay
* Marijnen
* Cals
* Zijlstra
* De Jong
* Biesheuvel
* Den Uyl
* Van Agt
* Lubbers
* Kok
* Balkenende
* Rutte

 |

 |

|  |  |  |  |
| --- | --- | --- | --- |
| 

| * n
* k
* m
Eurooppa-neuvosto |
| --- |
|  |
| 
* Euroopan unioni Michel (**Eurooppa-neuvoston puheenjohtaja**)
* Euroopan unioni Von der Leyen (Euroopan komission puheenjohtaja)
* Euroopan unioni Borrell (Korkea edustaja)

* Alankomaat Rutte
* Belgia De Croo
* Bulgaria Radev
* Espanja Sánchez
* Kreikka Mitsotákis
* Kroatia Plenković
* Kypros Anastasiádis
* Irlanti Varadkar
* Italia Meloni
* Itävalta Nehammer
* Latvia Siliņa
* Liettua Nausėda
* Luxemburg Bettel
* Malta Abela
* Puola Tusk
* Portugali Costa
* Ranska Macron
* Romania Johannis
* Ruotsi Kristersson
* Saksa Scholz
* Slovakia Heger
* Slovenia Golob
* Suomi Orpo
* Tanska Frederiksen
* Tšekki Fiala
* Unkari Orbán
* Viro Kallas

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |